Sergei Zavjalov

**Sergei Zavjalov** (, s. 18. toukokuuta 1958 Tsarskoje Selo, Neuvostoliitto) on venäläinen runoilija.

Zavjalov syntyi Mordvasta tulleiden vanhempien perheeseen. Hän asui vuodet 1970–2004 Pietarissa ja valmistui vuonna 1985 Leningradin valtionyliopiston filologisen tiedekunnan klassiselta osastolta. Vuosina 1988–2004 Zavjalov opetti muinaiskreikkaa ja latinaa sekä antiikin kirjallisuutta. Hän muutti Suomeen vuonna 2004 ja oli Suomen PENin turvakaupunkikirjailija. Zavjalov asui Helsingissä ja Espoossa. Vuodesta 2011 hän on asunut Winterthurissa Sveitsissä.

Zavjalov julkaisi ensimmäiset runonsa Leningradin samizdatissa. Vuosina 1986–1988 Zavjalov kuului Klubi-81:een, neuvostokirjailijaliitolle vaihtoehtoiseen kirjailijayhtymään. 1990-luvun jälkipuoliskolla hän osallistui ”postmodernisteiksi” kutsuttujen  pietarilaisten kirjailijoiden (Arkadi Dragomoštšenko, A. Skidan, D. Golynko ym.) yhteistilaisuuksiin. Zavjalovin runous on kolmessa vuosikymmenessä kehittynyt vapaamittaisesta proosarunoon ja lyriikasta epiikkaan.

2000-luvulla Zavjalov on julkaissut joukon esseitä, joissa neuvostorunoutta tutkitaan traumaattisena todistuslausuntona sekä postkoloniaalisesta problematiikasta (mordvalaisen ja ylipäätään suomalais-ugrilaisen identiteetin rekonstruktio ja dekonstruktio).

Vuosina 2005 ja 2013 Zavjalov osallistui Lahden kansainväliseen kirjailijakokoukseen ja vuonna 2010 suomalais-ugrilaisten kirjailijoiden maailmankongressiin Oulussa. Hän on kääntänyt suomalaista runoutta venäjäksi ja kirjoittanut aiheesta esseen ”Ottelussa ajan hirviön kanssa: suomalainen nykyrunous”.

Zavjalovin teoksia on suomentanut Jukka Mallinen. Niitä on julkaistu runokokoelmina sekä aikakauslehdissä Tuli & Savu, Parnasso, Lumooja, Nuori Voima ja Horisont.

## Teokset
Runokokoelmat
* Оды и эподы. СПб: Борей-арт, 1994. 
* Мелика. М.: АРГО-РИСК, 1998. 
* Мелика. М.: Новое литературное обозрение, 2003. 
* Речи. М.: Новое литературное обозрение, 2010. 
* Советские кантаты. СПб: Транслит / Свободное марксистское издательство, 2015.
* Стихотворения и поэмы 1993–2017. М.: Новое литературное обозрение, 2018. - 
* Оды 1984–1990. СПб / Москва: Пальмира / Rugram. 2022. 

### Käännöksiä
#### Suomeksi
* Sergej Zavjalov. Melika. Suomentanut Jukka Mallinen. Helsinki: Ntamo, 2007. 
Arvioita: Jukka Koskelainen, Janne Nummela, Ville Ropponen.
* Sergei Zavjalov. Joulupaasto. Suomentanut Jukka Mallinen. Helsinki: Poesia, 2012 
Arvioita: Pauli Tapio, Esa Mäkijärvi, Hannu Waarala, Kirsti Ekonen, Vesa Rantama, Riitta Kylänpää, Pia Ingström.

Suomentaja Jukka Mallinen sai näiden kirjojen sekä Valko-Venäjän opposition presidenttiehdokkaan Uladzimir Njakljajeun kirjan kääntämisestä runokäännöspalkkion Tanssiva karhu.

* Äänettömyyden sammaleen lävitse: volgalais-permiläisen etnofuturismin runous (Suomentanut Jukka Mallinen). *Volga-antologia*. Toimittanut Ville Ropponen. Turku: Savukeidas & Kiila, 2010, s. 120-150. 

#### Muille kielille
;Ruotsiksi
* Sergej Zavjalov. Melik och tal. Texter i urval och översättning av Mikael Nydahl. [Malmö]: Ariel skrifter, 2009. 128 s.
Arvioita: Thomas Sjösvärd, Annika Bäckström.
* Ajgis poesi: samtal med den ryske läsaren. (Övers. Mikael Nydahl). *Ariel* 2006 # 3-4 s. 25-38.

;Viroksi
* Sergei Zavjalov. Meelika. Kõned. Vene keelest tõlkinud Katrin Väli ja Aare Pilv. Tallinn: Kite, 2015. 144 s.
* Sergei Zavjalov. Ars Poetica. Valik esseid. Vene keelest tõlkinud Aare Pilv. Tallinn: Tallinna Ülikooli Kirjastus, 2016, 269 lk.  

;Italiaksi
* Sergej Zav'jalov. Il digiuno natalizio. A cura di Paolo Galvagni.  [Roma]: Fermenti editrice, 2016. pp. 148. 
* La nuova poesia russa (Trad. di Paolo Galvagni). Milano: Crocetti, 2003.

;Englanniksi
* Sergey Zavyalov. Advent, Leningrad, 1941. Geneva: Molecular Press, 2017 
* Crossing Centuries: The New Generation in Russian Poetry. Jersey City, NJ: Talisman, 2000. 
* Essay & Two Poems (Translated by Thomas Epstein & Simona Schneider) // Aufgabe (NY) № 8, 2009.
* Four Good News Stories (With an introduction by translator Eugene Ostashevsky), 2023.

;Ranskaksi
* Anthologie de la poésie russe contemporaine 1989–2009 (Bacchanales № 45). (Traduit par Hélène Henry-Safier). [Grenoble]: Maison de la poésie Rhône-Alpes s. 257–258.
* Action poétique # 185 (2006) (Traduit par Yvan Mignot) p. 59-64.
* Action poétique # 202 (2010) (Traduit par Yvan Mignot) p. 110-115
* Le Jeûne de l'Avent (Traduit par Yvan Mignot) // La Revue de Belles-Lettres 2019 / 2

;Saksaksi
* Vor dem Fenster unten sind Volk und Macht: Russische Poesie der Generation 1940–1960. Ausgewählt und übersetzt von Robert Hodel. Zweisprachig. Leipziger Literaturverlag, 2015
* Sergej Sawjalow. Nahe der Brandung. Gedichte und Poeme. Herausgegeben und übertragen von Christine Hengevoß. Sisifo press im Leipziger Literaturverlag, 2024. 

;Serbiaksi
* Сергеj Завjалов. Мелика. С руског превела и поговор написала Мирjана Петровић-Филиповић. Краљево: Народна библиотека «Стефан Првовенчани», 2019. – 204 ст.
* Сергеj Завjалов. Совjетске кантате. С руског превела Корнелиjа Ичин. Београд: Тређи Трг, 2022. 287 ст. 

Zavjalovin runoja on ilmestynyt antologoissa ja aikakaslehdissä kinaksi, puolaksiunkariksi, liattuaksi, latviaksi, erzä-mordvaksi.

## Lähteet